**(สำนา)**

**รายงานการประชุมสภาเทศบาลตำบลโพน**

**สมัยสามัญที่ 2 ประจำปี 2560**

**วันที่ 6 มิถุนายน 2560 เวลา 09.00 น.**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

**-------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายจันทา พันภู | ประธานสภาเทศบาลตำบลโพน | จันทา พันภู | - |
| 2. | นายเสริมศักดิ์ ราชติกา | รองประธานสภาเทศบาลตำบลโพน | เสริมศักดิ์ ราชติกา | - |
| 3. | นายเสถียร สุภารี | สมาชิกสภาเทศบาลตำบลโพน | เสถียร สุภารี | - |
| 4. | นายฮ้อย คงอาษา | สมาชิกสภาเทศบาลตำบลโพน | ฮ้อย คงอาษา | - |
| 5. | นายวิชัย ลุนโสภา | สมาชิกสภาเทศบาลตำบลโพน | วิชัย ลุนโสภา | - |
| 6. | นายสัมนัก ปัสสะ | สมาชิกสภาเทศบาลตำบลโพน | สัมนัก ปัสสะ | - |
| 7. | นายบุญศิล อิงภู | สมาชิกสภาเทศบาลตำบลโพน | บุญศิล อิงภู | - |
| 8. | นายพล พะธุระ | สมาชิกสภาเทศบาลตำบลโพน | พล พะธุระ | - |
| 9. | นายวร โพนะทา | สมาชิกสภาเทศบาลตำบลโพน | วร โพนะทา | - |
| 10. | นายศักดิ์สิทธิ์ ลามุล | สมาชิกสภาเทศบาลตำบลโพน | ศักดิ์สิทธิ์ ลามุล | - |
| 11. | นายสมพร ภูจันหา | สมาชิกสภาเทศบาลตำบลโพน | สมพร ภูจันหา | - |
| 12. | นายสำลี ศรีบัว | เลขานุการสภาเทศบาลตำบลโพน | สำลี ศรีบัว | - |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายไพศาล ยุระตา | รองนายกเทศมนตรีตำบลโพน | ไพศาล ยุระตา | - |
| 2. | นายทองมี สระทอง | รองนายกเทศมนตรีตำบลโพน | ทองมี สระทอง | - |
| 3. | นายทวี ทะวงษา | ที่ปรึกษานายกเทศมนตรีตำบลโพน | ทวี ทะวงษา | - |
| 4. | ร.ต.ต.วีระชัย จำปาหาร | เลขานุการนายกเทศมนตรีตำบลโพน | วีระชัย จำปาหาร |  |
| 5. | นางณฐอร การถัก | ปลัดเทศบาล | ณฐอร การถัก | - |
| 6. | นายสมพงษ์ สุริโย | รองปลัดเทศบาล | สมพงษ์ สุริโย | - |
| 7. | นางสาวภัทราพร โพนะทา | หัวหน้าฝ่ายอำนวยการ | ภัทราพร โพนะทา | - |
| 8. | นายศรีประวัติ วิลาศรี | หัวหน้าฝ่ายบริหารงานการศึกษา | ศรีประวัติ วิลาศรี | - |
| 9. | นายทรงวุฒิ ลังภูรี | หัวหน้าฝ่ายบริหารงานช่าง | ทรงวุฒิ ลังภูรี | - |
| 10. | นางสุปราณี พันธะรี | นักบริหารงานคลัง | สุปราณี พันธะรี | - |
| 11. | นางสาวกัลยา แท่นจันทร์ | นักบริหารงานสาธารณสุข | กัลยา แท่นจันทร์ | - |
| 12. | นางสาวรัชดาพร สุวงค์ทา | นักจัดการงานทั่วไป | รัชดาพร สุวงค์ทา | - |
| 13. | นายไพโรจน์ ทะวงษ์ษา | ผช.นวช.คอมพิวเตอร์ | ไพโรจน์ ทะวงษ์ษา | - |

ระเบียบวาระที่ 1 เรื่องประธานแจ้งที่ประชุมทราบ (ถ้ามี)

…………………………………………………………………………………………………………….

…………………………………………………………………………………………………………….

ระเบียบวาระที่ 2 เรื่องรับรองรายงานการประชุม

-รับรองรายงานการประชุมสภาเทศบาลตำบลโพน สมัยประชุมวิสามัญ

ครั้งที่ 1 ประจำปี 2560 วันที่ 1 พฤษภาคม 2560

…………………………………………………………………………………………………………….

ระเบียบวาระที่ 3 เรื่องกระทู้ถาม (ถ้ามี)

........................................................................................................................

…………………………………………………………………………………………………………….

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นเพื่อพิจารณาเสร็จแล้ว

........................................................................................................................

…………………………………………………………………………………………………………….

ระเบียบวาระที่ 5 เรื่องที่เสนอใหม่

-การขอใช้ที่ดินสาธารณะประโยชน์

…………………………………………………………………………………………………………….

ระเบียบวาระที่ 6 เรื่องอื่น ๆ (ถ้ามี)

........................................................................................................................

…………………………………………………………………………………………………………….

**เริ่มประชุม เวลา 09.00 น.**

เมื่อถึงเวลา 09.00 น. นายสำลี ศรีบัว เลขานุการสภาเทศบาล ได้ตรวจรายชื่อสมาชิกผู้มาประชุม ครบองค์ประชุมแล้วจึงขอเชิญสมาชิกเข้าห้องประชุม

นายสำลี ศรีบัว - เรียนท่านประธานสภาเทศบาลที่เคารพ วันนี้เป็นการประชุมสภาเทศบาล

เลขานุการสภาเทศบาล ตำบลโพน สมัยสามัญที่ 2 ประจำปี 2560 ขณะนี้สมาชิกสภาเทศบาลมาครบองค์ประชุมแล้ว ขอเชิญท่านประธานสภาเทศบาลทำหน้าที่และดำเนินการประชุมไปตามระเบียบวาระการประชุม

นายจันทา พันภู -ได้ดำเนินการประชุม โดยจุดธูปเทียนบูชาพระรัตนตรัย กล่าวเปิดประชุม

ประธานสภาเทศบาล สภาเทศบาลตำบลโพน สมัยสามัญที่ 2 ประจำปี 2560 และดำเนินการประชุมตามระเบียบวาระการประชุม

**ระเบียบวาระที่ 1 เรื่อง ประธานแจ้งที่ประชุมทราบ**

**-การเตรียมการและสนับสนุนพระราชพิธีถวายพระเพลิงฯ**

นายจันทา พันภู -เรียนสมาชิกสภาเทศบาลและผู้เข้าร่วมประชุมทุกท่าน การประชุมวันนี้เป็นการ

ประธานสภาเทศบาล ประชุมสมัยสามัญที่ 2 ประจำปี 2560 เข้าสู่ระเบียบวาระที่ 1 เรื่องการเตรียมการและสนับสนุนพระราชพิธีพระราชทานเพลิงพระศพพระบทสมเด็จพระปรมินทรมหาภูมิพลอดุลยเดช ขอให้สมาชิกทุกท่านช่วยกันประชาสัมพันธ์เชิญชวนประชาชนร่วมจัดทำดอกไม้จันทน์และเชิญชวนปลูกดอกไม้สีเหลืองเพื่อถวายเป็นพระราชกุศล ตั้งแต่วันที่ 20 ตุลาคม 2560 เป็นต้นไป เพื่อใช้ประดับสถานที่ราชการและบ้านเรือน ระหว่างวันที่ 25-27 ตุลาคม 2560 ซึ่งการจัดทำดอกไม้จันทน์จะมีการฝึกอบรมในวันที่ 9 มิถุนายน 2560 ร่วมกับการทำกิจกรรมโรงเรียนผู้สูงอายุ

**ระเบียบวาระที่ 2 เรื่องรับรองรายงานการประชุมครั้งที่แล้ว**

**-รับรองรายงานการประชุมสภาเทศบาลตำบลโพน สมัยประชุมวิสามัญ ครั้งที่ 1 ประจำปี 2560**

นายจันทา พันภู -จากเอกสารรายงานการประชุมที่ทุกท่านได้รับเรียบร้อยแล้วนั้น ขอให้ทำ

ประธานสภาเทศบาล การตรวจสอบความถูกต้องด้วยว่าควรมีการแก้ไขหรือเพิ่มเติมในส่วนใดบ้างหรือไม่

**ที่ประชุม** -รับรอง 11 เสียง

**ระเบียบวาระที่ 3 เรื่องกระทู้ถาม**

นายจันทา พันภู -สมาชิกท่านใดมีข้อสงสัยต้องการกระทู้ถาม ขอให้ทุกท่านสอบถามได้

ประธานสภาเทศบาล

นายสัมนัก ปัสสะ -เรียนท่านประธานและผู้เข้าร่วมประชุมทุกท่าน ขอสอบถามเรื่องค่าใช้จ่าย

สมาชิกสภาเทศบาล ในการจัดงานประเพณีบุญบั้งไฟว่ามีการดำเนินการอย่างไรบ้างแล้ว

นางณฐอร การถัก -เรียนท่านประธานและผู้เข้าร่วมประชุมทุกท่าน เรื่องรายละเอียดค่าใช้จ่าย

ปลัดเทศบาล ต่าง ๆ นั้น ได้รวบรวมให้สภาวัฒนธรรมแล้ว ทางสภาวัฒนธรรมจะมีการเรียกประชุมคณะกรรมการเพื่อสรุปค่าใช้จ่ายและการดำเนินการทั้งหมดในการจัดงาน

นายฮ้อย คงอาษา -เรื่องรางระบายน้ำจากศูนย์พัฒนาเด็กเล็กฯ ยังอยู่ในห้วงของการดำเนินการ

สมาชิกสภาเทศบาล หรือว่าเสร็จแล้วเพราะตอนนี้มีการชำรุด

นายทรงวุฒิ ลังภูรี -เรียนท่านประธานและผู้เข้าร่วมประชุมทุกท่าน ยังอยู่ในห้วงประกันสัญญาและ

นักบริหารงานช่าง กองช่างได้ทำหนังสือแจ้งไปยังผู้รับเหมาไปเรียบร้อยแล้ว

นายสัมนัก ปัสสะ -ขอสอบถามเรื่องตลาดงบประมาณปี 2560 ดำเนินการถึงไหนแล้ว

สมาชิกสภาเทศบาล

นายทรงวุฒิ ลังภูรี -ในปีงบประมาณ 2560 ตั้งงบไว้ 1 ล้านกว่าบาทจากพื้นที่เดิมที่ประมาณการไว้

นักบริหารงานช่าง จะไม่เต็มพื้นที่ และทำการประมาณการใหม่และจะได้เต็มพื้นที่และจะดำเนินการน่าจะไม่เกินเดือนหน้า

นายวิชัย ลุนโสภา -ตลาดสด โครงการไฟฟ้าส่องสว่าง รางระบายน้ำ มีการดำเนินการอย่างไรแล้ว

สมาชิกสภาเทศบาล

นายทรงวุฒิ ลังภูรี -ประมาณการเรียบร้อยแล้ว กำหนดงบประมาณในการดำเนินการประมาณ

นักบริหารงานช่าง 112,000 บาท กำลังดำเนินการ

นายวร โพนะทา -เรื่องการติดตั้งเครื่องปรับอากาศศูนย์พัฒนาเด็กเล็กฯ ตอนนี้มีการดำเนินการ

สมาชิกสภาเทศบาล แล้วหรือยัง

นายศรีประวัติ วิลาศรี -ตอนนี้อยู่ระหว่างดำเนินการหาผู้รับจ้าง

นักบริหารงานการศึกษา

นายไพศาล ยุระตา -เรื่องลานคอนกรีตได้มีการประมาณการและอยู่ในช่วงนำเสนอโครงการเพราะ

รองนายกเทศมนตรี เปลี่ยนแปลงมาเป็นลานคอนกรีตทั้งหมดเลย

*-ส่วนไฟส่องสว่างก็ดำเนินการประมาณการเรียบร้อยแล้วเหลือเรื่องโอนงบประมาณก็จะเรียบร้อย*

*-เรื่องการติดตั้งเครื่องปรับอากาศศูนย์พัฒนาเด็กเล็กก็อยู่ระหว่างดำเนินการ ใช้การประมาณการจากราคากลาง ไม่เกินวันที่ 8 มิถุนายนน่าจะเรียบร้อย*

*นายพล พะธุระ -ขอสอบถามเรื่องอาคารจำหน่ายผลิตภัณฑ์ชุมชนที่ได้มีการก่อสร้างนั้น ตามที่*

*สมาชิกสภาเทศบาล กำนัน ผู้ใหญ่บ้านได้ประชาสัมพันธ์ทราบว่าขายได้เฉพาะเสื้อผ้า ห้ามขายอาหารนั้นใช่หรือไม่*

*นายสมพงษ์ สุริโย -วัตถุประสงค์ของโครงการคือสร้างรายได้ให้ครอบครัวต้องเป็นผลิตภัณฑ์ชุมชน*

*รองปลัดเทศบาล ที่เกิดจากแหล่งชุมชนผลิตเอง ประสงค์ให้เฉพาะคนในชุมชนมายื่น เพื่อประกอบการค้า แต่ยังไม่มีคนมายื่นทางเราเลยประกาศแจ้งถึงคนที่มีภูมิลำเนาในจังหวัดกาฬสินธุ์ทราบ ประเภทสินค้าต้องเป็นสินค้าผลิตภัณฑ์ชุมชนที่ผลิตในชุมชนจริง ๆ ส่วนเรื่องร้านอาหารนั้นไม่น่าจะเหมาะสม ถ้าจะทำร้านอาหาร จริง ๆ ให้มาเช่าพื้นที่แล้วก่อสร้างเป็นร้านอาหารได้เลย กำหนดคือเป็นสินค้า* OTOP *สินค้าผลิตภัณฑ์ชุมชน*

นายศักดิ์สิทธิ์ ลามุล -ขอสอบถามเรื่องอาคารพาณิชย์ที่ชำรุดซ่อมแซมเสร็จเรียบร้อยหรือยังและห้องที่

สมาชิกสภาเทศบาล ให้เช่ามีประชาชนจองหมดแล้วหรือยัง

นายทรงวุฒิ ลังภูรี -ได้ทำหนังสือแจ้งผู้รับเหมามาตรวจสอบเรียบร้อยแล้ว ประมาณ 2 สัปดาห์

นักบริหารงานช่าง แล้ว ซึ่งอยู่ในช่วงประกันสัญญาอยู่และอาคารใหม่นี้ยังไม่มีใครมาเช่า

นายบุญศิล อิงภู -ขอสอบถามเรื่องการสำรวจรางระบายน้ำที่อุดตัน หมู่ 2 ก็มีตรงหน้าบ้านนาย

สมาชิกสภาเทศบาล มูลทา ดุลนีย์ ตอนนี้โครงการมีการจัดทำหรือยัง จะจัดทำเป็นโครงการเร่งด่วนได้หรือไม่

นายทรงวุฒิ ลังภูรี -ได้มีการสอบราคาไปแล้วก็มีเสนอมาอยู่ 2 ห้าง ซึ่งตอนนี้เสนอให้ผู้รับเหมาคิด

นักบริหารงานช่าง ราคาเหมารวมเลย เพราะที่ทางห้างร้านเสนอมาจะเป็นการเสนอแบบรายวัน ระยะทาง 2,076 เมตร ทั้งหมด 16 สาย

นายจันทา พันภู -ก็ได้มีการปรึกษากันอยู่เพราะผู้รับเหมาเสนอมาวันละ 15,000 บาท ก็ถือว่า

ประธานสภาเทศบาล สูงจึงได้เสนอให้ผู้รับเหมาเสนอราคาแบบเหมารวมทั้งหมดมา

นายเสริมศักดิ์ ราชติกา -ก่อนการจัดงานประเพณีบุญบั้งไฟมีลมพายุบ้านเรือนประชาชนได้รับความ

รองประธานสภาเทศบาล เสียหาย เทศบาลมีวิธีช่วยเหลือย่างไรบ้าง

นายสมพงษ์ สุริโย -ตอนนี้อยู่ในกระบวนการประมาณราคาความเสียหายแต่ละราย โดยจะเรียก

รองปลัดเทศบาล คณะกรรมการพิจารณาความช่วยเหลือมาพิจารณาก่อน ว่าจะมีวิธีเยียวยาช่วยเหลือพี่น้องประชาชนอย่างไร

นายวร โพนะทา -เรื่องสิมโบราณของวัดโพธิ์ชัยที่เกิดไฟไหม้ขึ้นนั้นอยู่ในความรับผิดชอบของใคร

สมาชิกสภาเทศบาล

นายไพศาล ยุระตา -วันเกิดเหตุเวลาประมาณ 04.00 น. ได้เกิดไฟไหม้สิมโบราณขึ้น ก็เกิดความ

รองนายกเทศมนตรี เสียหายพอสมควร สิมโบราณนี้ได้ขึ้นทะเบียนกับกรมศิลปากรแล้ว ต้องรอเจ้าหน้าที่จากกรมศิลปากรมาทำการตรวจสอบสาเหตุและความเสียหายอีกครั้ง ซึ่งไฟไหม้ครั้งนี้สาเหตุเกิดจากไฟฟ้าลัดวงจร เจ้าหน้าที่กรมศิลปากรแจ้งว่าไม่ให้ทำการใด ๆ ทั้งสิ้นกรมศิลปากรจะมาปรับปรุงซ่อมแซมเอง โดยผู้นำท้องถิ่นได้ขึ้นไปเก็บพระพุทธรูปขึ้นไว้บนศาลาหลังใหญ่เรียบร้อยแล้ว

นายฮ้อย คงอาษา -สอบถามเกี่ยวกับกองสาธารณสุข ตอนนี้พนักงานเก็บขยะมีอยู่ 2 คน เข้ามา

สมาชิกสภาเทศบาล ทำงานใหม่ คือนายเณร ทะวงษ์ษาและนายเวียง คงอาษา ซึ่งอายุเกิน 60 ปีแล้วมีชาวบ้านสอบถามว่าทำไมจึงได้กลับเข้ามาทำงานอีก

นายไพศาล ยุระตา -เรื่องพนักงานเก็บขยะก็มีปัญหา เนื่องจากพนักงานน้อยไม่เพียงพอ มีพนักงาน

รองนายกเทศมนตรี ออก 2 คน จึงต้องหาคนที่ประสงค์จะเข้ามาทำงาน เพราะหาคนมาทำงานก็ลำบาก จึงต้องหาคนที่มีความสมัครใจต้องการเข้ามาทำงานจริง ๆ โดยจ้างเหมาเป็นรายเดือนเหมือนกัน

นายฮ้อย คงอาษา -ส่วนของพนักงานขับรถตู้มีผู้คนมาสมัครแล้วหรือยัง

สมาชิกสภาเทศบาล

นายไพศาล ยุระตา -ตอนนี้มีพนักงานมาทำงานแล้วคือนายบุญสงค์ ไชยมงคุณ

รองนายกเทศมนตรี

**ระเบียบวาระที่ 4 -เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี

**ระเบียบวาระที่ 5 เรื่องที่เสนอใหม่**

**-การขอใช้ที่ดินสาธารณะประโยชน์**

นายจันทา พันภู -เนื่องจากได้รับหนังสือแจ้งจากวัดโพธิ์ศรีวิลัยบ้านโพน เรื่อง การขอใช้ที่ดิน

ประธานสภาเทศบาล สาธารณะประโยชน์ ซึ่งรายละเอียดตามสำเนาหนังสือที่ได้แจกให้กับทุกท่านไปแล้ว ขอให้ทุกท่านได้พิจารณา

ร.ต.ต.วีระชัย จำปาหาร -ตามกฎหมายต้องได้รับความเห็นชอบจากสภาเทศบาลก่อนและทำประชาคมกับ

เลขานุการนายกเทศมนตรี ประชาชนในพื้นที่หมู่ 4 ก็คงจะเป็นไปตามระบบเหมือนกัน โดยแบบก่อสร้างเรียบร้อยแล้ว วันที่ 15 มิถุนายน 2560 ทางผู้รับจ้างจะมาดำเนินการก่อสร้าง จึงได้เสนอสภามาเพื่อพิจารณาเห็นชอบการขอถอนสภาพที่ดินดังกล่าว

นายสมพงษ์ สุริโย -เรื่องการขอถอนสภาพที่ดินการที่วัดยื่นขอความเห็นชอบใช้ที่ดินสาธารณะ

รองปลัดเทศบาล ประโยชน์เพื่อพิจารณาให้ความเห็นชอบถือว่าเป็นแค่กระบวนการแรกยังอีกมีอีกหลายกระบวนการหลายขั้นตอนกว่าจะแล้วเสร็จต้องใช้เวลาพอสมควร

นายจันทา พันภู -ขอบคุณท่านรองปลัดท่านอื่นมีอะไรเพิ่มเติมอีกหรือไม่

ประธานสภาเทศบาล

นายวร โพนะทา -เรื่องถนนหมู่ 1 ถนนสาธารณะที่ลงไปเหมืองน้อยหน้าบ้านนายสมบัติ ลงไปถึง

สมาชิกสภาเทศบาล เหมืองน้อยความยาวประมาณ 4 เมตร เส้นทางนี้อยากให้ทำการซ่อมแซมให้สามารถใช้งานได้ให้ทำเป็นถนนลูกรัง จึงเสนอมาเพื่อพิจารณา

นายเสริมศักดิ์ ราชติกา -ขอสอบถามเรื่อง พ.ศ.ที่ก่อตั้งวัดโพธิ์ศรีวิลัยบ้านโพนว่าเป็นปี พ.ศ. 2479

รองประธานสภาเทศบาล หรือไม่

ร.ต.ต.วีระชัย จำปาหาร -ข้อมูลนี้ได้คือข้อมูลที่สอบถามกับพระครูโพธิ์ชัยพัฒนคุณ

เลขานุการนายกเทศมนตรี

นายทวี ทะวงษา -ขอเพิ่มเติมจากเดิมแต่ก่อนวัดนี้ตั้งอยู่ที่บ้านโพนนาเรียง ก่อตั้งปี พ.ศ. 2479

ที่ปรึกษานายกเทศมนตรี แต่ได้มีการย้ายวัดมาอยู่ที่วัดโพธิ์ศรีวิลัยปัจจุบันนี้จึงได้ยึดตามปี พ.ศ.ที่ตั้งวัดเดิม

นายฮ้อย คงอาษา -ขอสอบถามเพิ่มเติมว่าเป็นการขอใช้ที่ดินหรือเป็นการขอถอนสภาพ

สมาชิกสภาเทศบาล

นายจันทา พันภู -เป็นการขอถอนสภาพซึ่งที่ดินจะเป็นของวัดเลยขอให้ทุกท่านได้เข้าใจ

ประธานสภาเทศบาล -สมาชิกท่านอื่นมีข้อซักถามหรือเสนอแนะเพิ่มเติมหรือไม่ ถ้าไม่มีขอมติที่ประชุมว่าเห็นชอบการขอถอนสภาพที่ดินดังกล่าวหรือไม่

**ที่ประชุม** -เห็นชอบ 10 เสียง

นายจันทา พันภู -ตามที่ท่านวรได้เสนอมา เพื่อให้สภาพิจารณานั้นทุกท่านมีความคิดเห็นว่า

ประธานสภาเทศบาล อย่างไร

นายไพศาล ยุระตา -ขอเพิ่มเติมท่านวร ซึ่งถนนเส้นนี้ยังไม่ทราบเขตแดนชัดเจน ควรมีการ

รองนายกเทศมนตรี ตรวจสอบแนวเขตให้ชัดเจนก่อนที่จะมีการพิจารณาดำเนินการ

-ขอเสนอสภาพิจารณาเรื่องกล้อง CCTV ซึ่งที่ติดตั้งอยู่ตอนนี้มี 8 จุด ที่เทศบาลได้รับงบประมาณสนับสนุนมา และตอนนี้กล้องชำรุด จำนวน 5 จุด ซึ่งจะมีการซ่อมแซมในจุดที่ชำรุดมีช่างมาดำเนินการแต่ก็ใช้เวลานานแล้วก็ยังไม่แล้วเสร็จ จึงได้หารือกันว่าจะมีการดำเนินการอย่างไรต่อไป ถ้าซ่อมก็จะมีค่าซ่อมตัวละ 15,000 บาท รวมทั้งสิ้น 75,000 บาท ใช้เวลาในการซ่อมนาน 4 เดือน ซึ่งถ้าซื้อใหม่ก็จะมีอยู่รุ่นกลม ตัวละ 5,956 บาท 5 ตัว รวมทั้งสิ้น 29,780 บาท รุ่นเหลี่ยม ตัวละ 4,500 บาท 5 ตัว รวมทั้งสิ้น 22,500 บาท จึงเสนอสภามาเพื่อพิจารณาว่าเห็นสมควรที่จะซื้อใหม่หรือไม่ เพื่อจะได้โอนงบประมาณเพื่อจัดซื้อต่อไป

นายบุญศิล อิงภู -ในส่วนของกล้องไม่มีปัญหา ตัวเดิมที่มีการติดตั้งก่อนนั้นใช้การไม่ดีคือซูมไม่ได้

สมาชิกสภาเทศบาล ความละเอียดของภาพไม่ชัดเจนดูไม่ได้ ถ้าจะซื้อก็ต้องมีการตรวจสอบความละเอียดของกล้องก่อน

นายไพศาล ยุระตา -ถ้าจะมีการติดตั้งก็จะให้ช่างมาทดสอบให้ดูก่อน ซึ่งได้สอบถามเทศบาลตำบล

รองนายกเทศมนตรี นาทันที่ติดตั้งก็มีปัญหาเช่นเดียวกัน

ร.ต.ต.วีระชัย จำปาหาร -ถ้าจะเพิ่มจุดการติดตั้งขอเสนอให้ติดตั้งบริเวณหน้าโรงเรียนชุมชนโพนพิทยาคม

เลขานุการนายกเทศมนตรี ด้วย

นางณฐอร การถัก -ขอเพิ่มเติมเรื่องกล้องวงจรปิดนี้เป็นโครงการติดตั้งกล้อง CCTV ของโครงการ

ปลัดเทศบาล ตาสัปปะรด เพื่อป้องกันปัญหายาเสพติด เป็นสเปคของกระทรวงมหาดไทยที่เป็นผู้กำหนดมา ซึ่งอำเภอคำม่วงมี 2 แห่งที่ได้รับงบประมาณสนับสนุนนี้ คือเทศบาลตำบลนาทันและเทศบาลตำบลโพน ซึ่งเราก็ต้องมีการพิจารณาว่าจะติดตั้งใหม่หรือซ่อมแซม

นายวิชัย ลุนโสภา -ขอเสนอว่าให้ใช้งบประมาณทั้งหมด คือ 75,000 บาท เพื่อใช้ในการติดตั้ง

สมาชิกสภาเทศบาล กล้อง โดยเพิ่มจุด เช่น ตลาดสดเทศบาล หน้าเทศบาลด้วย

นายสำลี ศรีบัว -การซ่อมถือว่าแพงควรซื้อใหม่เลยและเห็นด้วยที่จะมีการติดตั้งเพิ่มเติม ตามที่

เลขานุการสภาเทศบาล เสนอราคามาทั้ง 2 รุ่น นั้นน่าจะพิจารณาให้ติดตั้งใหม่ไปเลย โดยเพิ่มจุดเสี่ยงด้วย ขอสอบถามคุณภัทราพรว่างบประมาณของสำนักปลัดยังมีเพียงพอหรือไม่

นางสาวภัทราพร โพนะทา -ต้องมีการตรวจสอบงบประมาณคงเหลือก่อนว่าจะสามารถโอนมาจากส่วนไหน

หัวหน้าฝ่ายอำนวยการ ได้บ้าง

นายสมพงษ์ สุริโย -เรื่องกล้องวงจรปิดทุกท่านมีความประสงค์ที่จะติดตั้ง ต้องดูงบประมาณที่จะ

รองปลัดเทศบาล จัดซื้อว่าจะซื้อขนาดไหน รุ่นใด เราไม่สามารถที่จะเจาะจงรุ่นได้ ต้องเป็นไปตามหลักเกณฑ์และกระบวนการ ขอนำเรียนสภาเพื่อพิจารณาว่าจุดไหนเห็นสมควรจะติดตั้งเพิ่ม ให้เสนอมาเพื่อจะได้พิจารณาประมาณราคาและสืบราคา เพื่อหางบประมาณมาดำเนินการต่อไป

นายจันทา พันภู -ขอมติที่ประชุมว่าเห็นชอบกับการปรับปรุงระบบกล้อง CCTV โดยการซ่อมอัน

ประธานสภาเทศบาล เดิมหรือไม่

**ที่ประชุม** -เห็นชอบ 0 เสียง

นายจันทา พันภู -ขอมติที่ประชุมว่าเห็นชอบให้มีการจัดซื้อเพื่อติดตั้งกล้อง CCTV ใหม่หรือไม่

ประธานสภาเทศบาล

**ที่ประชุม** -เห็นชอบ 10 เสียง

-ขอฝากเจ้าหน้าที่ที่เกี่ยวข้องได้ตรวจสอบความถูกต้องเพื่อดำเนินการต่อไปด้วย

นายสมพงษ์ สุริโย -เพื่อความรวดเร็วขอเสนอท่านประธานได้แต่งตั้งคณะกรรมการเพื่อตรวจสอบจุด

รองปลัดเทศบาล ที่จะมีการติดตั้งกล้อง CCTV ด้วย

นายจันทา พันภู -ขอฝากท่านสมาชิกทุกท่านได้ช่วยกันพิจารณาว่าควรติดตั้งเพิ่มเติมในจุดใดบ้าง

ประธานสภาเทศบาล

นายศักดิ์สิทธิ์ ลามุล -ขอเสนอตรงทางออกไปบ้านหนองซองแมว

สมาชิกสภาเทศบาล

นายเสถียร สุภารี -ขอเสนอบริเวณหน้าบ้านท่านฮ้อย ศูนย์พัฒนาเด็กเล็กฯ

สมาชิกสภาเทศบาล

นายฮ้อย คงอาษา -ขอเสนอหน้าศูนย์ศิลปวัฒนธรรมผู้ไทยฯ

สมาชิกสภาเทศบาล

นายสมพร ภูจันหา -ขอเสนอถนนทางออกไปบ้านคำพิมูลและทางออกไปบ้านหนองช้าง

สมาชิกสภาเทศบาล

ร.ต.ต.วีระชัย จำปาหาร -ขอเสนอบริเวณหน้าโรงเรียนชุมชนโพนพิทยาคม

เลขานุการนายกเทศมนตรี

นายจันทา พันภู -ท่านอื่นมีเสนอเพิ่มเติมอีกหรือไม่ ถ้าไม่มีขอฝากเจ้าหน้าที่ที่เกี่ยวข้องได้

ประธานสภาเทศบาล ตรวจสอบงบประมาณด้วย

ร.ต.ต.วีระชัย จำปาหาร -ขอเสนอให้ติดตั้งกระจกนูนตรงแยกหน้าบ้านผู้ใหญ่บ้านหมู่ 4 ด้วย

เลขานุการนายกเทศมนตรี

นายสมพงษ์ สุริโย -ในเรื่องการติดตั้งกระจกนูน จากการออกประชาคมก็จะมีการเสนออยู่เป็น

รองปลัดเทศบาล ประจำ แต่ก็ยังไม่มีการดำเนินการ ไม่มีการตั้งงบประมาณ ถ้าจะติดตั้งจริง ๆ ขอให้ท่านสมาชิกได้ตรวจสอบจุดเสี่ยงที่จะมีการติดตั้ง เพื่อจะได้ประมาณการราคาและหางบประมาณมาดำเนินการต่อไป

นายเสถียร สุภารี -เพิ่มเติมจุดเสี่ยงบริเวณทางแยกหน้าบ้านนายเพ็ง หมู่ 3

สมาชิกสภาเทศบาล

นายทรงวุฒิ ลังภูรี -ในการเสนอจุดเสี่ยงต่าง ๆ เพื่อความชัดเจนขอให้ทุกท่านมาดูแผนที่ได้ที่กอง

นักบริหารงานช่าง ช่าง เพื่อจะได้ทราบตำแหน่งและกำหนดจุดได้ถูกต้องชัดเจน

นายฮ้อย คงอาษา -เรื่องบประมาณน่าจะเพียงพอ ขอให้สมาชิกทุกท่านช่วยกันตรวจสอบว่าจะ

สมาชิกสภาเทศบาล ดำเนินการอย่างไร

นายจันทา พันภู -ขอฝากท่านสมาชิกทุกท่านได้ตรวจสอบช่วยกัน

ประธานสภาเทศบาล

**ระเบียบวาระที่ 6 -เรื่องอื่น ๆ**

นายสมพร ภูจันหา -เรื่องขยะที่เป็นปัญหาซึ่งได้รับการแจ้งจากพี่น้องประชาชน เทศบาลจะมีแนว

สมาชิกสภาเทศบาล ทางแก้ไขอย่างไรและทางเข้าบ่อขยะเทศบาลจะมีการซ่อมแซมหรือไม่

นายทรงวุฒิ ลังภูรี -การซ่อมแซมถนนทางเข้าบ่อขยะเทศบาลได้มีการนำหินไปเทก่อนแล้วเพื่อให้

นักบริหารงานช่าง พื้นที่แน่นก่อนจะเทคอนกรีตต่อไป

นายไพศาล ยุระตา -เรื่องขยะก็ได้รับข้อร้องเรียนมามากพอสมควร ท่านรองทองมีและท่านเลขาก็ได้

รองนายกเทศมนตรี กำหนดแผนการออกเก็บขยะแล้ว ซึ่งตอนนี้พนักงานเก็บขยะก็น่าจะเพียงพอแล้ว

-ขอแจ้งงาน 5 ส เดือนมิถุนายน เป็นต้นไป เราจะดำเนินการ 5 ส ทุกวันพฤหัสบดี พนักงานจะลงพื้นที่ทำความสะอาด โดยจะมีการกำหนดจุดให้ ขอความร่วมมือท่านสมาชิกทุกท่านได้ร่วมกิจกรรมด้วย

-การซ่อมแซมถนนลูกรังองค์การบริหารส่วนจังหวดได้ลงพื้นที่ดำเนินการเรียบร้อยแล้ว

-วันที่ 7 มิถุนายน 2560 จะมีการเดโครงการคลองสวย น้ำใส ไร้ผักตบชวา ซึ่งจะมีการดำเนินกรพร้อมกันทุกองค์กรปกครองส่วนท้องถิ่น ที่มีผักตบชวา ขอเชิญทุกท่านร่วมเปิดโครงการพร้อมกันด้วย

-เรื่องการจัดงานประเพณีบุญบั้งไฟที่ผ่านมา ท่านนายอำเภอได้เสนอจุดเด่นของการจัดงานคือ การจุดบั้งไฟใต้น้ำ ควรสนับสนุนเพราะถือว่าเป็นจุดเด่น และในส่วนที่เป็นปัญหาก็คือการส่งเสียงรบกวนจากเครื่องเสียงขบวนรถแห่ของเยาวชนที่เกินเวลา การจัดงานครั้งต่อไปคงต้องเรียกกลุ่มเยาวชนเข้าร่วมประชุมเพื่อชี้แจงทำความเข้าใจกันก่อน เพื่อจะไม่ให้เกิดปัญหา

นายสำลี ศรีบัว -ถนนรอบหนองสิมที่มีการซ่อมแซมนั้นจะมีการดำเนินการอีกช่วงไหน

เลขานุการสภาเทศบาล

นายทรงวุฒิ ลังภูรี -ในส่วนของการซ่อมแซมถนนรอบหนองสิมได้ประสานกับผู้รับเหมาแล้วว่าจะมา

นักบริหารงานช่าง ดำเนินการ แต่บ่อดินลูกรังที่ผู้รับเหมาซื้อไว้นั้นยังเปียกอยู่ ถ้านำมาถมก็จะเละต้องรอให้ดินแห้งก่อน

นายสำลี ศรีบัว -จากการจัดงานบุญบั้งไฟที่ผ่านมาก็มีข้อแนะนำของพี่น้องประชาชนอยู่ว่าวัชพืช

เลขานุการสภาเทศบาล เยอะ ไม่สวยงาม และชื่อบั้งไฟใต้น้ำน่าจะมีการเปลี่ยนชื่อให้ดูยิ่งใหญ่อลังการมากกว่านี้

นายฮ้อย คงอาษา -เรื่องการใช้จ่ายเงินงบประมาณขอให้มีความชัดเจนถูกต้อง

สมาชิกสภาเทศบาล

นายไพศาล ยุระตา -การใช้จ่ายงบประมาณมีความชัดเจนแน่นอน ท่านกำนันและท่านปลัดได้จัดการ

รองนายกเทศมนตรี แล้ว รอแจ้งรายละเอียดพร้อมกัน การจัดงานก็มีการประชุมจากส่วนราชการหลายภาคส่วน เพื่อให้มีการดำเนินการที่ถูกต้อง การดำเนินการจุดบั้งไฟก็เป็นปัญหาอยู่ มีการยกเลิกการสนับสนุนอยู่หลายค่าย ปีหน้าถ้ามีการประชาสัมพันธ์ที่ชัดเจน คาดว่าน่าจะมีหลายกลุ่มที่ให้การสนับสนุน

-เรื่องการจัดงานพระราชทานเพลิงพระศพฯ ที่จะเกิดขึ้นเดือนตุลาคมนี้ ขอความกรุณาสมาชิกได้ร่วมบริจาคเปลือกข้าวโพด ตอนนี้อุปกรณียังมีไม่เพียงพอ

นายวร โพนะทา -ขอเพิ่มเติมเรื่องขบวนแห่บั้งไฟ ขอเสนอให้เปลี่ยนจุดได้หรือไม่ อาจจะเป็น

สมาชิกสภาเทศบาล สนามกีฬาหมู่ 3 หรือบริเวณหนองสิม ขอเสนอเพื่อพิจารณา

นายจันทา พันภู -ส่วนนี้ก็ต้องมีการหารือกันต่อไป

ประธานสภาเทศบาล

นางณฐอร การถัก -เรื่องงบประมาณการจัดงานบุญบั้งไฟขอให้ทุกท่านสบายใจได้ มีความถูกต้อง

ปลัดเทศบาล ชัดเจนแน่นอน คณะกรรมการทุกท่านรับทราบ

-ขอแจ้งโครงการไปรษณีย์เพิ่มสุข จะมีเจ้าหน้าที่มาลงพื้นที่บ้านโพนมาสำรวจว่าบ้านโพนมีอะไรดี งบประมาณในการดำเนินการจะเป็นงบประมาณของไปรษณีย์เอง โดยลงพื้นที่วันนี้และวันพรุ่งนี้ โดยกลุ่มเป้าหมายคือ กลุ่มพุทรา 15 ท่าน โดยมีการประชุมอีกทีวันที่ 8 มิถุนายน 2560 ได้ประสานกับท่านกำนันแล้ว ก็จะมีท่านฮ้อย สวนพ่อมดแดง และสวนศิริบุตร ร่วมด้วย

-แจ้งกิจกรรมโรงเรียนผู้สูงอายุ ในวันที่ 9 มิถุนายน 2560 เวลา 08.30 น. เริ่มลงทะเบียน ขอเชิญสมาชิกทุกท่านร่วมกิจกรรมด้วย

นายจันทา พันภู -ท่านใดมีข้อซักถามหรือเสนอแนะเพิ่มเติมอีกหรือไม่

ประธานสภาเทศบาล -ถ้าไม่มีขอขอบคุณทุกท่านที่ได้ช่วยกันทำงานที่ผ่านมา ก็ขอฝากทุกท่านได้ร่วมกิจกรรมในวันพรุ่งนี้ด้วย และโรงเรียนผู้สูงอายุในวันที่ 9 มิถุนายน 2560 ขอเชิญทุกท่านมาร่วมกิจกรรมด้วยเมื่อไม่มีสมาชิกท่านใดเสนอ ผมขอปิดการประชุม

**เลิกประชุม เวลา 12.25 น.**

(ลงชื่อ) สำลี ศรีบัว ผู้จดรายงานการประชุม

(นายสำลี ศรีบัว)

เลขานุการสภาเทศบาล

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) เสถียร สุภารี กรรมการตรวจรายงานการประชุม

(นายเสถียร สุภารี)

สมาชิกสภาเทศบาลตำบลโพน

(ลงชื่อ) ฮ้อย คงอาษา กรรมการตรวจรายงานการประชุม

(นายฮ้อย คงอาษา)

สมาชิกสภาเทศบาลตำบลโพน

(ลงชื่อ) ศักดิ์สิทธิ์ ลามุล กรรมการตรวจรายงานการประชุม

(นายศักดิ์สิทธิ์ ลามุล)

สมาชิกสภาเทศบาลตำบลโพน

**สภาเทศบาลตำบลโพน ได้รับรองรายงานการประชุมสภาเทศบาล**

**สมัยสามัญที่ 2 ประจำปี 2560 ครั้งที่ 1/2560 เมื่อวันที่ 26 มิถุนายน 2560**

(ลงชื่อ) จันทา พันภู

(นายจันทา พันภู)

ประธานสภาเทศบาลตำบลโพน